b'\n_START_ARTICLE_\nFinnsnes\n_START_SECTION_\nFinnsnes i dag\n_START_PARAGRAPH_\nByen har hatt en kraftig vekst de siste \xc3\xa5rene og mangelen p\xc3\xa5 sentrale tomter har f\xc3\xb8rt til \xc3\xb8kt bygging av leiligheter og boligblokker de siste 5 \xc3\xa5rene._NEWLINE_Ogs\xc3\xa5 nye n\xc3\xa6ringsbygg har kommet til i l\xc3\xb8pet av de siste 10\xe2\x80\x9315 \xc3\xa5rene, deriblant kulturhuset, med kino (1995), Statens hus og Kvistad senter. 20. oktober 2005 \xc3\xa5pnet  kj\xc3\xb8pesenteret Amfi Finnsnes. I dag har senteret 45 butikker, inkludert spisesteder._NEWLINE_I tilknytning til kulturhuset ligger Lenvik r\xc3\xa5dhus (1977). Finnsnes kirke er fra 1979._NEWLINE_Byen har hatt helsesenter (n\xc3\xa5 Distriktmedisinsk Senter) siden 1980. Finnsnes har ogs\xc3\xa5 studiesenter med h\xc3\xb8yskoletilbud. Lokalavisen Troms Folkeblad kommer ut p\xc3\xa5 Finnsnes med Steinulf Henriksen som ansvarlig redakt\xc3\xb8r. Ogs\xc3\xa5 hovedkontoret til AS TIRB (Troms Innland Rutebil) holder til p\xc3\xa5 Finnsnes. TIRB driver i dag blant annet transportselskapet Cominor, som betjener st\xc3\xb8rstedelen av bussrutene i Troms, Ofoten og Nordre Salten._NEWLINE_Fotballaget Finnsnes IL spiller i 2. divisjon, og kampene spilles p\xc3\xa5 Finnsnes stadion._NEWLINE_I 2006 \xc3\xa5pnet nye Finnsnes trafikkterminal ved Lundkaia, med av- og p\xc3\xa5stigningsrampe til hurtigb\xc3\xa5tene, ventehall, kaf\xc3\xa9/kiosk og oppbevaringsbokser._NEWLINE_Midt i byen ligger Finnsnesvannet, omkranset av byens park. B\xc3\xa5de r\xc3\xa5dhuset og kirka, samt Arvid Hanssens plass ligger like ved parken.\n_START_SECTION_\nKommunikasjon\n_START_PARAGRAPH_\nFinnsnes har hurtigb\xc3\xa5tforbindelse til Troms\xc3\xb8 og Harstad. Hurtigruten har ogs\xc3\xa5 anl\xc3\xb8p her. N\xc3\xa6rmeste flyplass er Bardufoss lufthavn i nabokommunen M\xc3\xa5lselv, ca. 45 min kj\xc3\xb8ring fra Finnsnes (via fylkesvei 855 og europavei 6). Flyplassen trafikkeres flere ganger daglig av Norwegian og Wider\xc3\xb8e, med avganger til henholdsvis Oslo og Bod\xc3\xb8.\n_START_SECTION_\nBydeler\n_START_PARAGRAPH_\nDet er naturlig \xc3\xa5 dele byen inn i seks geografiske deler, Finnfjordbotn, Skogen/Sandvika, Sentrum, Nyg\xc3\xa5rd, Trollvik og Silsand (Disse omr\xc3\xa5dene inng\xc3\xa5r i tettstedene Finnsnes og Silsand)._NEWLINE_Lengst i \xc3\xb8st, innerst i Finnfjorden ligger Finnfjordbotn, hvor kommunens st\xc3\xb8rste videreg\xc3\xa5ende skole, Senja videreg\xc3\xa5ende skole, ligger. Skogen/Sandvika ligger langs nordsiden av Finnfjorden mellom sentrum og Finnfjordbotn. I Sandviklia i Sandvika er det alpinanlegg. Sentrum best\xc3\xa5r av omr\xc3\xa5det rundt selve Finnsnesodden og knausene og \xc3\xa5sene opp mot marka. Nyg\xc3\xa5rd ligger like nordvest for sentrum. Det er fra Nyg\xc3\xa5rd Gisundbrua g\xc3\xa5r over til Senja. Nord for Nyg\xc3\xa5rd ligger den langstrakte Trollvika. Silsand er den eneste bydelen p\xc3\xa5 Senjasiden. Stedet et lite samfunn for seg selv, med egne skoler, forretninger og egen post i butikk._NEWLINE_Andre boligomr\xc3\xa5der med sentral beliggenhet er Finnfjord, Aspelund, Laukhella, Vika og Grasmyr, samt Solli i Tran\xc3\xb8y og Hemmingsjord og Langh\xc3\xa5gen i S\xc3\xb8rreisa.'